QTC ผลงานปีนี้จะเติบโตก้าวกระโดดกูรูแนะนำซื้อราคาเป้าหมาย 6.29 บาท
QTC จากประมาณการรายได้และอัตรากำไรข้างต้น เรายังคงประเมินว่าผลประกอบการของบริษัทในปีนี้จะเติบโตก้าวกระโดด โดยประเมินกำไรไว้ที่ 105 ล้านบาท คิดเป็นการเติบโตจากปีก่อนที่มีกำไรเพียง 55.30 ล้านบาท หรือคิดเป็นการเติบโตถึง 89.3% เนื่องจากเป็นธุรกิจที่มี Operating leverage สูง คงคำแนะนำซื้อ ราคาเป้าหมาย 6.29 บาท
11 ก.ย. 2558

บล.ดีบีเอสฯ ระบุในบทวิเคราะห์ (11 ก.ย.) ว่า บริษัท คิวทีซี เอนเนอร์ยี่ จำกัด (มหาชน) หรือ QTC เผย Backlog สิ้นเดือน ส.ค. ที่ 550 ล้านบาท และคาดว่าจะสามารถรับรู้ได้ทันปีนี้ทั้งหมด ซึ่งหากรวมกับประมาณการรายได้ในไตรมาส 3 ที่ 350 ล้านบาท บวกกับรายได้ครึ่งปีแรกแล้วพบว่า มีโอกาสที่บริษัทจะมีรายได้ถึง 1,100 ล้านบาท หากสามารถรับรู้ Backlog ได้ทั้งหมด ซึ่งถือว่าเป็นปัจจัยบวกต่อประมาณการกำไรของเรา อย่างไรก็ตาม เรายังคงประเมินรายได้ไว้ที่ 976 เพื่อเป็นการประเมินแบบอนุรักษ์นิยมไว้ก่อน
แนวโน้มอัตรากำไรคาดว่าจะดีขึ้นตามปริมาณยอดขายที่จะสูงสุดนับตั้งแต่เข้าจดทะเบียนในตลาด ซึ่งจะส่งผลให้อัตราการทำกำไรเพิ่มขึ้นตาม อย่างไรก็ตาม เรายังคงให้อัตราการทำกำไรขั้นต้นเช่นเดิมที่ 24.7% และอัตรากำไรสุทธิประเมินไว้ที่ 10.7% ต่ำกว่าระดับสูงสุดในปี 2555 ที่ 12.26% จากการแข่งขันของธุรกิจที่สูงขึ้นและต้นทุนวัตถุดิบที่ราคาผันผวน
จากประมาณการรายได้และอัตรากำไรข้างต้น เรายังคงประเมินว่าผลประกอบการของบริษัทในปีนี้จะเติบโตก้าวกระโดด โดยประเมินกำไรไว้ที่ 105 ล้านบาท คิดเป็นการเติบโตจากปีก่อนที่มีกำไรเพียง 55.30 ล้านบาท หรือคิดเป็นการเติบโตถึง 89.3% เนื่องจากเป็นธุรกิจที่มี Operating leverage สูง
แนวโน้มในปีหน้าผู้บริหารตั้งเป้ารายได้เติบโตอีก 20% จากปีนี้ที่ 1,000 ล้านบาท ซึ่งเราคงประเมินว่าบริษัทยังคงได้ประโยชน์จากการเติบโตของธุรกิจโรงไฟฟ้าทดแทนที่เกิดใหม่อีกมาก นอกเหนือจากการเติบโตตามการใช้ไฟฟ้าปกติ
ความคืบหน้าเรื่องการลงทุนโรงไฟฟ้าพลังงานทดแทนในส่วนของ Biomass และ Biogas คาดว่าจะอยู่ที่ 10 mw ซึ่งตอนนี้ยังไม่มีความชัดเจน อย่างไรก็ตาม หากสามารถดำเนินการได้จริงคาดว่าจะช่วยลดความผันผวนของกำไรบริษัทที่ปกติมักจะขาดทุนในช่วงต้นปี และกลับมามีกำไรสูงในไตรมาส 4 เพียงไตรมาสเดียวได้ ส่งผลบวกต่อบริษัทในระยะยาว และทำให้หุ้น QTC มีโอกาสซื้อขายที่ PER ที่สูงขึ้นจากธุรกิจโรงไฟฟ้าที่มีกำไรสม่ำเสมอกว่าที่เป็นอยู่ในปัจจุบัน ซึ่งในส่วนของโรงไฟฟ้าเรายังไม่ได้รวมไว้ในประมาณการ
คงคำแนะนำซื้อ ราคาเป้าหมาย 6.29 บาท ประเมินด้วย PER ปี 2558 ที่ 12 เท่า และคาดการณ์อัตราผลตอบแทนจากเงินปันผลที่ราคาปัจจุบัน 6.3% (อัตราการจ่ายเงินปันผลประเมินที่ 52% ต่ำกว่าปีก่อนที่ 65% อนุรักษ์นิยมไว้ก่อน)